**ΔΙΑΓΩΝΙΣΜΑ 3ΟΥ ΚΕΦΑΛΑΙΟΥ**

**ΚΟΙΝΩΝΙΚΟΠΟΙΗΣΗ ΚΑΙ ΚΟΙΝΩΝΙΚΟΣ ΕΛΕΓΧΟΣ**

**ΟΜΑΔΑ ΠΡΩΤΗ**

**Θέμα 1ο (25 μονάδες)
Α1.Να χαρακτηρίσετε τις προτάσεις που ακολουθούν, γράφοντας στο τετράδιο σας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή, ή Λάθος, αν η πρόταση είναι λανθασμένη. (3Χ5=15)**

α. Το «εκείνο» κατά το Φρόυντ αποτελεί το σύνολο των κανόνων συμπεριφοράς που η κοινωνία επιβάλλει στα μέλη της.

β. Η διαδικασία επανασύνδεσης με το κοινωνικό σύνολο ονομάζεται επανακοινωνικοποίηση

γ. Η κοινωνικοποίηση είναι μια εξελικτική και δυναμική διαδικασία που διαφοροποιείται στο χώρο και στο χρόνο

δ. Η παρέα των συνομηλίκων ανήκει στους δευτερογενείς φορείς κοινωνικοποίησης.

ε. Ο τυπικός κοινωνικός έλεγχος ασκείται θεσμοθετημένα από το κράτος

**Στις παρακάτω προτάσεις Α2 μέχρι και Α3 να γράψετε τον αριθμό της πρότασης και δίπλα το γράμμα που αντιστοιχεί στη σωστή απάντηση (2Χ5=10 μονάδες)**

**Α2. Η οικογένεια ως φορέας κοινωνικοποίησης**:

α. Ανήκει στους δευτερογενείς φορείς κοινωνικοποίησης

β. Αποκτά όλο και μεγαλύτερη σημασία λόγω των περισσοτέρων λειτουργιών που αναλαμβάνει

γ. Συχνά συγκρούεται με άλλους φορείς κοινωνικοποίησης λόγω των διαφορετικών προτύπων κανόνων και αξιών που προβάλλουν.

δ. Συμβάλει ιδιαίτερα στην επιβίωση και τη συναισθηματική κάλυψη των ενηλίκων.

**Α3. Σύμφωνα με τον Ζ. Φρόυντ  η προσωπικότητα του ατόμου αποτελείται από:**

α.  το σώμα, την λογική και κυρίως τα συναισθήματα που το χαρακτηρίζουν

β.  κυρίως από τα βιολογικά ένστικτα και τις ροπές που έχει κληρονομήσει

γ. αποκλειστικά και μόνο από τις απαγορεύσεις που η κοινωνία επιβάλει στα άτομα

δ. από το «εκείνο», το «υπερεγώ» και το «εγώ»

**Θέμα 2ο (25 μονάδες) σύντομης ανάπτυξης**

**Ερώτηση 1η** . Δώστε ένα σύντομο ορισμό της διαδικασίας της κοινωνικοποίησης (10 μονάδες)

**Ερώτηση 2η** . Από τους ψυχοκοινωνικούς μηχανισμούς μέσω των οποίων επιτελείται η  κοινωνικοποιητική διαδικασία να περιγράψετε τη «μάθηση». (15 μονάδες)

**ΟΜΑΔΑ ΔΕΥΤΕΡΗ**

**Θέμα 1ο.**

**Ερώτηση 1η.** Αναφέρετε πως προσεγγίζει η σχολή των λειτουργιστών και πως η σχολή των συγκρούσεων τη διαδικασία της κοινωνικοποίησης(10 μονάδες)

**Ερώτηση 2η** . Να περιγράψετε τις μορφές κοινωνικού ελέγχου(15 μονάδες)

**Θέμα 2ο.**

**Ερώτηση 1η**. Εντοπίστε και αναπτύξτε την διασύνδεση που υπάρχει μεταξύ των απόψεων του Ε. Ντυρκέμ και των λειτουργιστών σχετικά με τον κοινωνικοποιητικό ρόλο της θρησκείας (15 μονάδες)

**Ερώτηση 2η** Να περιγράψετε το κράτος ως δευτερογενή φορέα κοινωνικοποίησης.(10 μονάδες)